Як LSTR птушкам дапамагае.
ГЦ «Маскоўска-венскi», прасп. Незалежнасцi 58, 3-цi паверх, павільён 317. З 11:00 да 20:00, штодзённа i без перапынку.
Летась мы выпусцілі модныя світшоты са шчыгеламі — навінка разляцелася ўмомант. Многія захацелі прыдбаць сабе якасную дызайнерскую вопратку з птушкай 2018 года, а заадно дапамагчы дзікай прыродзе: дзясятую частку прыбытку ад світшотаў вытворца перадаў на падтрымку працы АПБ.
Максім Нямчынаў, спецыяліст па прыродаахоўных пытаннях АПБ: "Беларусь знаходзіцца ў лясной зоне: тут кожны кавалачак зямлі імкнецца зарасці кустамі і дрэвамі, калі толькі нешта не стрымлівае гэтага зарастання. Паплавы, або заліўныя лугі, — гэта экасістэмы, якія сталі рэдкімі праз зарастанне вербалозамі і дрэвамі і праз тое, што чалавек рэгулюе паводкі з дапамогай каналаў і дамбаў. Адначасова паплавы — гэта месцы пражывання і адпачынку падчас міграцыі дзясяткаў відаў птушак: кулікоў, качак, гусяў і іншых. Тураўскі луг — надзвычай важная для птушак тэрыторыя: уся астатняя пойма аграменнай Прыпяці ўжо зарасла! І ўсе птушкі, якія тысячагоддзямі прыпыняліся на гэтай прасторы, цяпер ціснуцца на малюсенькім «пятачку» Тураўскага лугу. Тут бывае да некалькіх соцень тысяч птушак штодня! Калі мы страцім гэты «фарпост» — страцім іх усіх. Як стрымаць зарастанне лугу? Цяпер там, напрыклад, адмыслова выпасаюць кароў-лімузінаў, каб аб’ядалі маладое галлё вербаў. Але перарослыя кусты і, тым больш, дрэвы іх ужо не цікавяць. Такую расліннасць трэба выдаляць уручную: дрэвы спілоўваць, а хмызы выдаляць секатарамі, бо піла тут не спрацуе. Працаваць з секатарам значна прасцей і бяспечней, чым з бензапілой ці сякерай."
Дарэчы нашая гісторыя мела працяг: мы выпусцілі новую лімітаваную серыю птушыных світшотаў для дзяўчат – гэтым разам з зімародкам. 10 % ад продажаў LSTR зноў ахвяруе АПБ на прыродаахоўную дзейнасць. Дзякуй усім, хто набывае нашае адзенне з птушкамі і падтрымлівае дзікую прыроду!
Паводле: http://ptushki.org/news/organization/641302.html, http://ptushki.org/news/644758.html
Падпішыся на нашы навіны
Ⓒ 2013 LSTR Adzieńnie. Усе правы абароненыя. Выкарыстанне матэрыялаў дазваляецца пры ўмове спасылкі на lstr.by . Час працы: з 8:30 да 22:00 штодня.